**Mónosbél Községi Önkormányzat Képviselő-testülete**

**3345 Mónosbél, Kossuth L. u. 3. Tel.: 554-087**

.

**Jegyzőkönyv**

**Készült:** Mónosbél Községi Önkormányzat Képviselő-testületének 2019. október 22. napján 10.30 órakor megtartott alakuló üléséről, a Mónosbél, Kossuth L. u. 3. sz. alatti önkormányzati épület tanácskozó termében.

**Napirend**

1. A Helyi Választási Bizottság elnökének tájékoztatója a választásról, a választás eredményéről
2. Megbízólevelek átadása
3. Az önkormányzati képviselők eskütétele
4. A polgármester eskütétele
5. Alpolgármester megválasztása
6. Alpolgármester eskütétele
7. A polgármester illetményének és költségtérítésének megállapítása
8. Az alpolgármester tiszteletdíjának megállapítása
9. Az önkormányzati képviselők tiszteletdíjáról szóló 3/2015. (II.12.) önkormányzati rendelet módosítása
10. Az Önkormányzat Szervezeti és Működési Szabályairól szóló önkormányzati rendelet elfogadása
11. Ügyrendi Bizottság megválasztása
12. Egyéb ügyek, indítványok

|  |  |  |
| --- | --- | --- |
| **Határozat száma** | **Tárgya** | **Határozat határideje** |
| 83/2019. (X.22.) | Szavazatszámláló Bizottság tagjainak megválasztása | 2019. október 22. |
| 84/2019. (X.22.) | Antal József alpolgármester megválasztása | 2019. október 22. |
| 85/2019. (X.22.) | A polgármester illetményének megállapítása | 2019. október 22. |
| 86/2019. (X.22.) | A polgármester költségtérítésének megállapítása | 2019. október 22. |
| 87/2019. (X.22.) | Az alpolgármester tiszteletdíjának megállapítása | 2019. október 22. |
| 88/2019. (X.22.) | Az alpolgármester költségtérítésének megállapítása | 2019. október 22. |
| 89/2019. (X.22.) | Az Ügyrendi Bizottság tagjainak megválasztása | 2019. október 22. |
| 90/2019. (X.22.) | A Bélapátfalvai Petőfi Sándor Két Tanítási Nyelvű Általános Iskola felvételi körzetének véleményezése | 2019. október 31. |
| 91/2019. (X.22.) | A Magyar Falu Program keretében „A nemzeti és helyi identitástudat erősítése” című pályázathoz kapcsolódóan az Ablak Diszkont Kft. kivitelezési munkálataira tett árajánlat elfogadása | 2019. november 30. |

|  |  |
| --- | --- |
| **Rendelet száma** | **Tárgya** |
| 15/2019. (X.22.) | Az önkormányzati tisztviselők tiszteletdíjáról szóló 3/2015. (II.12.) önkormányzati rendelet módosításáról |
| 16/2019. (X.22.) | A szervezeti és működési szabályzatról szóló önkormányzati rendelet elfogadása |

Mónosbél, 2019. október 22.

 Varga Sándorné Dudásné dr. Géczi Erika

 polgármester jegyző

**Jegyzőkönyv**

**Készült:** Mónosbél Községi Önkormányzat Képviselő-testületének 2019. október 22. napján 10.30 órakor megtartott alakuló üléséről, a Mónosbél, Kossuth L. u. 3. sz. alatti önkormányzati épület tanácskozó termében.

**Jelen vannak:** Varga Sándorné polgármester

 Antal József testületi tag-alpolgármester

 Surányi Józsefné testületi tag

 Hajnákné Koós Zsuzsanna testületi tag

Dr. Országh-Matisz Lilla testületi tag

**Meghívott:** Kovács Sándorné Helyi Választási Bizottság elnöke

**Hivatalból jelen van:** Dudásné dr. Géczi Erika jegyző

 Dorkóné Magyarovics Marianna jegyzőkönyvvezető

Varga Sándorné polgármester:

Köszönti a megválasztott önkormányzati képviselőket, Dudásné dr. Géczi Erika jegyzőt és Kovács Sándornét a Helyi Választási Bizottság elnökét.

A jelenléti ív alapján megállapítja, hogy az 5 fő képviselő-testületi tag közül 5 fő megjelent. A döntéshozatalban résztvevők száma: 5 fő, az ülést határozatképesnek nyilvánítja és megnyitja.

Javaslatot tesz a napirendek alábbi sorrendben történő megtárgyalására.

**NAPIREND**

1. A Helyi Választási Bizottság elnökének tájékoztatója a választásról, a választás eredményéről
2. Megbízólevelek átadása
3. Az önkormányzati képviselők eskütétele
4. A polgármester eskütétele
5. Alpolgármester megválasztása
6. Alpolgármester eskütétele
7. A polgármester illetményének és költségtérítésének megállapítása
8. Az alpolgármester tiszteletdíjának megállapítása
9. Az önkormányzati képviselők tiszteletdíjáról szóló 3/2015. (II.12.) önkormányzati rendelet módosítása
10. Az Önkormányzat Szervezeti és Működési Szabályairól szóló önkormányzati rendelet elfogadása
11. Ügyrendi Bizottság megválasztása
12. Egyéb ügyek, indítványok

Mónosbél Községi Önkormányzat Képviselő-testülete a napirend megtárgyalását 5 igen szavazattal elfogadta.

**I.Napirend**

**A Helyi Választási Bizottság elnökének tájékoztatója a választásról, választási eredményről**

Varga Sándorné polgármester:

Felkéri Kovács Sándornét a HVB elnökét, ismertesse a választás eredményét.

Kovács Sándorné a HVB elnöke:

Tájékoztatja a képviselő-testület tagjait, hogy a 2019. október 13-án megtartott önkormányzati képviselő- és polgármester választás rendben, a jogszabályoknak megfelelő módon zajlott le. Jogorvoslat nem érkezett, így a választási eredmény jogerős. 272 fő szavazásra jogosultból 150 fő szavazott.

Részletesen ismerteti a választás eredményét, név szerint a szavazatok számát.

A község polgármestere Varga Sándorné (127 szavazat), a helyi önkormányzati képviselők: Antal József (79 szavazat), Hajnákné Koós Zsuzsanna (74 szavazat), Dr. Országh-Matisz Lilla (73 szavazat) és Surányi Józsefné (48 szavazat).

Varga Sándorné polgármester:

Megköszöni a Helyi Választási Bizottság munkáját és a Helyi Választási Bizottság elnökének a tájékoztatást.

**II.NAPIREND**

**Megbízólevelek átadása**

Varga Sándorné polgármester:

Felkéri Kovács Sándornét a HVB elnökét, hogy a megválasztott polgármesternek és a megválasztott Antal József, Hajnákné Koós Zsuzsanna, Dr. Országh-Matisz Lilla és Surányi Józsefné önkormányzati képviselők részére adja át a megbízó leveleket.

Kovács Sándorné HVB elnöke:

Átadja a megbízóleveleket a megválasztott Varga Sándorné polgármesternek és a megválasztott Antal József, Hajnákné Koós Zuszsanna, Dr. Országh-Matisz Lilla és Surányi Józsefné önkormányzati képviselőknek, munkájukhoz sok sikert, erőt, egészséget kívánva.

**III.Napirend**

**Az önkormányzati képviselők eskütétele**

Varga Sándorné polgármester:

Felkéri Kovács Sándornét a HVB elnökét az önkormányzati képviselők eskütételére.

Kovács Sándorné HVB elnöke:

Felkéri a képviselő-testület tagjait az eskü szövegének előmondása alapján az eskütételre.

A képviselő-testület 4 tagja az Mötv. 28. § (2) bek. alapján, a törvény 1. melléklete szerinti szöveggel az esküt letették és az esküokmányt aláírták. (1. sz. melléklet)

**IV.Napirend**

**A polgármester eskütétele**

Varga Sándorné polgármester:

Felkéri Kovács Sándornét a HVB elnökét a polgármesteri eskütételhez.

Kovács Sándorné HVB elnöke:

Felkéri Varga Sándorné polgármestert az eskü szövegének előmondása alapján az eskütételre.

Varga Sándorné megválasztott polgármester a Mötv. 63. § alapján, a törvény 1. melléklete szerinti szöveggel az esküt a képviselő-testület tagjai előtt letette és az esküokmányt aláírta (2. sz. melléklet).

**V.NAPIREND**

**Alpolgármester megválasztása**

Varga Sándorné polgármester:

Az alpolgármester személyére Antal Józsefet javasolja. A képviselő-testület tagjai titkosan választják meg, minősített többséggel. A választáshoz a képviselő-testületi tagok közül szavazatszámláló bizottságot kell létrehozni. A bizottság elnökének Surányi Józsefné képviselő-testületi tagot, tagjainak Hajnákné Koós Zsuzsanna és Dr. Országh-Matisz Lilla képviselő-testületi tagokat javasolja.

Kéri a képviselő-testület tagjait, szavazzanak a szavazatszámláló bizottságról.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal a következő határozatot fogadta el:

**83/2019. (X.22.) Képviselő-testületi határozat**

Mónosbél Községi Önkormányzat képviselő-testülete az alpolgármester titkos választásának lebonyolítására a Szavazatszámláló Bizottság alábbi tagjait választotta meg:

Elnök: Surányi Józsefné képviselő-testületi tag

Tagok: Hajnákné Koós Zsuzsanna képviselő-testületi tag

 Dr. Országh-Matisz Lilla képviselő-testületi tag

 Határidő: 2019. október 22.

Felelős: Dudásné dr. Géczi Erika jegyző

Varga Sándorné polgármester:

Ezt követően az alpolgármester választása következik titkos szavazással.

Surányi Józsefné Szavazatszámláló Bizottság elnöke:

Ismerteti a képviselő-testület tagjaival az alpolgármester választás eredményét.

A képviselő-testület Antal Józsefet 5 igen szavazattal alpolgármesternek választotta. (3. sz. melléklet)

Döntéshozatalban résztvevők száma: 5 fő

Mónosbél Községi Önkormányzat Képviselő-testülete 5 igen szavazattal a következő határozatot fogadta el:

**84/2019. (X.22.) Képviselő-testületi határozat**

Mónosbél Községi Önkormányzat Képviselő-testülete a Magyarország helyi önkormányzatairól szóló 2011. évi CLXXXIX. törvény 74. § (1) bekezdése alapján Antal József települési képviselőt társadalmi megbízatású alpolgármesternek megválasztotta.

 Határidő: 2019. október 22.

Felelős: Dudásné dr. Géczi Erika jegyző

**VI.NAPIREND**

**Alpolgármester eskütétele**

Varga Sándorné polgármester:

Gratulál Antal József képviselő-testületi tagnak alpolgármesterré történő választásához, és felkéri az eskü letételére.

Antal József megválasztott alpolgármester az Mötv. 79. § (2) bekezdése alapján, a törvény 1. melléklete szerinti szöveggel az esküt a képviselő-testület tagjai előtt letette és az esküokmányt aláírta. (4. sz. melléklet)

Antal József alpolgármester:

Megköszöni a képviselő-testület tagjainak a bizalmat, és további munkájukhoz erőt, egészséget kíván.

**VII.NAPIREND**

**A polgármester illetményének és költségtérítésének megállapítása**

Dudásné dr. Géczi Erika jegyző:

A képviselő-testület tagjai írásban megkapták az előterjesztést, mely tartalmazza, hogy az illetményt összegszerűen kellett megállapítani a törvényi rendelkezések alapján. A 2019. január 1-jei lakosságszámhoz (391 fő) igazodóan a főállású polgármester illetménye száz forintra kerekíve 299 200 Ft.

A főállású polgármester havonta az illetményének 15 %-ában meghatározott összegű költségtérítésre jogosult. A költségtérítés összege: 44 880 Ft.

Varga Sándorné polgármester:

Kéri a képviselő-testület tagjait, szavazzanak a polgármester illetményének és költségtérítésének megállapításáról az előterjesztés szerint.

A polgármester érintettségét bejelentette, így nem vesz részt a szavazásban.

Döntéshozatalban résztvevők száma: 4 fő

Mónosbél Községi Önkormányzat Képviselő-testülete 4 igen szavazattal a következő határozatot fogadta el:

**85/2019. (X.22.) Képviselő-testületi határozat**

Mónosbél Községi Önkormányzat képviselő-testülete a Magyarország helyi önkormányzatairól szóló 2011. évi CLXXXIX. törvény 71. § (4) bekezdése a) pontja alapján Varga Sándorné főállású polgármester illetményét 299 200 Ft/hó összegben állapítja meg.

 Határidő: 2019. október 22.

Felelős: Dudásné dr. Géczi Erika jegyző

Mónosbél Községi Önkormányzat Képviselő-testülete 4 igen szavazattal a következő határozatot fogadta el:

**86/2019. (X.22.) Képviselő-testületi határozat**

Mónosbél Községi Önkormányzat képviselő-testülete a Magyarország helyi önkormányzatairól szóló 2011. évi CLXXXIX. törvény 71. § (6) bekezdése alapján Varga Sándorné főállású polgármester részére az illetménye 15 %-ának megfelelő 44 800 Ft/hó összegben költségtérítést állapít meg.

 Határidő: 2019. október 22.

Felelős: Dudásné dr. Géczi Erika jegyző

**VIII.NAPIREND**

**Az alpolgármester tiszteletdíjának megállapítása**

Varga Sándorné polgármester:

Az alpolgármester tiszteletdíját 2019. október 22. napjától 30 000 Ft/hó összegben javasolja megállapítani. A Mötv. 80. § (3) bekezdése szerint a társadalmi megbízatású alpolgármester havonta a tiszteletdíjának 15 %-ában meghatározott összegű költségtérítésre jogosult, a költségtérítés összege 4 500 Ft.

Kéri a képviselő-testületet mondják el javaslataikat.

Az alpolgármester személyes érintettségét bejelentette, így nem vesz részt a szavazásban.

Mivel más javaslat nem volt, kéri a képviselő-testület tagjait, szavazzanak az alpolgármester 30 000 Ft/hó összegű tiszteletdíjáról és a költségtérítés összegéről a javaslat szerint.

Döntéshozatalban résztvevők száma: 4 fő

Mónosbél Községi Önkormányzat Képviselő-testülete 4 igen szavazattal a következő határozatot fogadta el:

**87/2019. (X.22.) Képviselő-testületi határozat**

Mónosbél Községi Önkormányzat képviselő-testülete a Magyarország helyi önkormányzatairól szóló 2011. évi CLXXXIX. törvény 80. § (2) bekezdése alapján Antal József társadalmi megbízatású alpolgármester tiszteletdíját 30 000 Ft/hó összegben állapítja meg.

 Határidő: 2019. október 22.

Felelős: Dudásné dr. Géczi Erika jegyző

Mónosbél Községi Önkormányzat Képviselő-testülete 4 igen szavazattal a következő határozatot fogadta el:

**88/2019. (X.22.) Képviselő-testületi határozat**

Mónosbél Községi Önkormányzat képviselő-testülete a Magyarország helyi önkormányzatairól szóló 2011. évi CLXXXIX. törvény 71. § (6) bekezdése alapján Antal József társadalmi megbízatású alpolgármester részére a tiszteletdíja 15 %-ának megfelelő 4 500 Ft/hó összegben költségtérítést állapít meg.

 Határidő: 2019. október 22.

Felelős: Dudásné dr. Géczi Erika jegyző

**IX.NAPIREND**

**Az önkormányzati képviselők tiszteletdíjáról szóló 3/2015. (II.12.) önkormányzati rendelet módosítása**

Varga Sándorné polgármester:

A Mötv. 36. § (1) bekezdése alapján a képviselő-testület az önkormányzati képviselőnek, a bizottsági elnöknek, a bizottság tagjának, a tanácsnoknak rendeletében meghatározott tiszteletdíjat, természetbeni juttatást állapíthat meg. A rendelettervezetet minden tag megkapta.

Az önkormányzati képviselők tiszteletdíját 25 000 Ft/hó összegben javasolja megállapítani.

Kéri a képviselő-testület tagjait, hogy szavazzanak az önkormányzati képviselők tiszteletdíjáról szóló rendelettervezetről az előterjesztés szerint. A javaslat elfogadásához minősített többségű döntés szükséges.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal elfogadta a Mónosbél Községi Önkormányzat Képviselő-testületének **15/2019. (X.22.) rendeletét** az önkormányzati képviselők tiszteletdíjáról szóló 3/2015. (II.12.) önkormányzati rendelet módosításáról. (5. sz. melléklet)

**X.NAPIREND**

**Az Önkormányzat Szervezeti és Működési szabályairól szóló önkormányzati rendelet elfogadása**

Varga Sándorné polgármester:

A Képviselő-testület tagjai írásban megkapták a Szervezeti és Működési Szabályzatról szóló rendelet tervezetet. Tájékoztatja a képviselő-testület tagjait, hogy a hatályos jogszabályok szerint, az előző SZMSZ alapján került megalkotásra.

Kéri a képviselő-testület tagjait, hogy szavazzanak a Szervezeti és Működési Szabályzatról szóló rendelet tervezetről az előterjesztés szerint.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal elfogadta a Mónosbél Községi Önkormányzat Képviselő-testületének **16/2019. (X.22.) rendeletét** a Szervezeti és Működési Szabályzatról. (6. sz. melléklet)

**XI.NAPIREND**

**Ügyrendi Bizottság megválasztása**

Varga Sándorné polgármester:

Javaslatot tesz a 3 tagú Ügyrendi Bizottság tagjaira:

Elnök: Surányi Józsefné képviselő-testületi tag

Tagok: Hajnákné Koós Zsuzsanna képviselő-testületi tag

 Dr. Országh-Matisz Lilla képviselő-testületi tag

Kéri a képviselő-testület tagjait, mondják el javaslataikat. Mivel módosító javaslat nem volt, kéri a képviselő-testület tagjait, szavazzanak az Ügyrendi Bizottság tagjairól a javaslat szerint.

Döntéshozatalban résztvevők száma: 5 fő

Mónosbél Községi Önkormányzat Képviselő-testülete 5 igen szavazattal a következő határozatot fogadta el:

**89/2019. (X.22.) Képviselő-testületi határozat**

Mónosbél Községi Önkormányzat képviselő-testülete az Ügyrendi Bizottság tagjait az alábbiak szerint választja meg:

Elnök: Surányi Józsefné képviselő-testületi tag

Tagok: Hajnákné Koós Zsuzsanna képviselő-testületi tag

Dr. Országh-Matisz Lilla képviselő-testületi tag

 Határidő: 2019. október 22.

Felelős: Varga Sándorné polgármester

**XII.NAPIREND**

**Egyéb ügyek, indítványok**

Varga Sándorné polgármester:

Megköszöni a lakosoknak a bizalmat. Sok mindent sikerült megvalósítani az elmúlt 5 évben, s a képviselő-testülettel együtt a továbbiakban is igyekeznek a település fejlődését a lehető legjobban elősegíteni. Mivel mindenkinek érdeke, hogy a település épüljön, szépüljön, ezért bárki fordulhat a község vezetősége felé problémájával, észrevételével. Sok sikert, erőt és egészséget kíván.

Elmondja, hogy a kormányhivatal meghatározza és közzéteszi az iskolák felvételi körzetét. A körzetek megállapításához a kormányhivatalnak be kell szereznie az érdekelt települési önkormányzatok véleményét.

A Bélapátfalvai Petőfi Sándor Két Tanítási Nyelvű Általános Iskola felvételi körzete a nyilvántartás alapján: Bekölce, Bükkszentmárton, Mikófalva (5-8. évfolyam), Mónosbél és Bekölce települések.

Kéri a képviselő-testület tagjait, hogy a Bélapátfalvai Petőfi Sándor Két Tanítási Nyelvű Általános Iskola felvételi körzetét tárgyalják meg és fogadják el, az előterjesztés szerint.

Döntéshozatalban résztvevők száma: 5 fő

Mónosbél Községi Önkormányzat Képviselő-testülete 5 igen szavazattal a következő határozatot fogadta el:

**90/2019. (X.22.) Képviselő-testületi határozat**

Mónosbél Községi Önkormányzat Képviselő-testülete a Bélapátfalvai Petőfi Sándor Két Tanítási Nyelvű Általános Iskola (3346 Bélapátfalva, Apátság út 2.) felvételi körzetét Bekölce, Bélapátfalva, Bükkszentmárton, Mikófalva, Mónosbél vonatkozásában megtárgyalta és elfogadta.

 Határidő: 2019. október 31.

Felelős: Varga Sándorné polgármester

Varga Sándorné polgármester:

Tájékoztatja a képviselő-testület tagjait, hogy a Magyar Falu Program keretében „A nemzeti és helyi identitástudat erősítése” című pályázathoz kapcsolódó kivitelezési munkálatokra 3 cégtől érkezett árajánlat. Az Ablak Diszkont Kft-től, a Tető Centrum ’95 Kft-től és Montvai Péter egyéni vállalkozótól. A pályázati támogatás összege 14 millió forint, a beérkezett kivitelezési árajánlatok közül a legalacsonyabb ajánlati árat tartalmazó érvényes ajánlatot az Ablak Diszkont Kft. tette, bruttó 13 823 014 Ft értékben, javasolja velük a vállalkozói szerződés megkötését.

Antal József alpolgármester:

Ez az ajánlat mindent tartalmaz? A teljes kivitelezési munkákat?

Varga Sándorné polgármester:

Az árajánlat teljesen komplett, mindent tartalmaz.

Kéri a képviselő-testület tagjait az Ablak Diszkont Kft. árajánlatával kapcsolatos határozati előterjesztés megtárgyalására és elfogadására.

Döntéshozatalban résztvevőm száma: 5 fő

Mónosbél Községi Önkormányzat Képviselő-testülete 5 igen szavazattal a következő határozatot fogadta el:

**91/2019. (X.22.) Képviselő-testületi határozat**

Mónosbél Községi Önkormányzat Képviselő-testülete megtárgyalta és elfogadta, hogy a Magyar Falu Program keretében „A nemzeti és helyi identitástudat erősítése” című, MFP-NHI/2019 kódszámú pályázathoz kapcsolódóan a kivitelezésre beérkezett árajánlatok közül az Ablak Diszkont Kft. árajánlatát fogadják el. A benyújtott árajánlat alapján az Ablak Diszkont Kft. tette a legalacsonyabb összegű ajánlati árat tartalmazó érvényes ajánlatot. Az ajánlattevő ajánlati ára: nettó 10 884 263 Ft + ÁFA.

A Képviselő-testület felhatalmazza Varga Sándorné polgármestert, hogy a kivitelezési munkálatok elvégzésére az Ablak Diszkont Kft-vel (3300 Eger, Rákóczi út 28., adószám: 24712592-2-10) a vállalkozói szerződést aláírja.

Határidő: 2019. november 30.

Felelős: Varga Sándorné polgármester

Varga Sándorné polgármester:

Tájékoztatja a képviselő-testület tagjait, hogy a települési nyugdíjas találkozót 2019. november 14-én, 16.30 órától tervezik megrendezni, minden nyugdíjast szeretettel várnak a rendezvényre.

Ezen kívül, ebben az évben még az adventi ünnepség november 30-án, a Mikulás ünnepség pedig előre láthatóan december 5-én vagy 6-án kerül megrendezésre.

A tavalyi évhez hasonlóan az idén is a Mikulás adná át az ajándékokat a gyermekek részére.

Antal József polgármester:

A szülőket tájékoztatni kellene, hogy csak jelképes ajándékokkal készüljenek. Tavalyi évben nagy eltérések voltak a gyermekek ajándékai között. A nagyobb értékű ajándékokat inkább otthon kapják meg a gyermekek.

Varga Sándorné polgármester:

Már felhívta erre a szülők figyelmét korábban is, de most is jelezni fogja feléjük.

Dr. Országh-Matisz Lilla képviselő:

Elég lenne az is, ha csak édességet kapna mindenki.

Varga Sándorné polgármester:

Mivel más ügy, indítvány nem volt, megköszöni a képviselő-testület tagjainak az ülésen való részvételt, az ülést bezárja.

k.m.f.

 Varga Sándorné Dudásné dr. Géczi Erika

 polgármester jegyző